Nåch da åchtn Klass is a in de Randolph  School gãnga, a Schui in Huntsville in Alabama, de õan fiat Uni foaberait. Ea søwa håd amåi dazöd, das de Schui fia sai Familie recht a daire Gschicht woa, åwa Büdung woa eana wichdig. "Büdung is oiwai gãns wichtig gwén bai uns dahõam ... és wissz schã, so da tradizionele Wég, das ma si Wissn ãnaignet und fü leant und si damid a guade Basis fia s schbédare Lém schåft." Ea håd an Bachelor in Finanz fu da Auburn Uniweasitet und håd danåch a nu s Doktoarat ãn da Uniweasitet fu Alabama ãgfãng, wås a a mid am Master-Diplom ågschlossn håd. Danåch håd a nu Finanz-Kuase an da Uniweasitet Indiana gmåcht. Ea håd an dé zwoa Unis a schã untaricht, dawai a doat sai Postgraduate-Schdudium gmåcht håd. Sain Dokda håd a åwa dãn do nima featig gmåcht.